sagorsarker/bangla-wikipedia huggingface dataset:
ইঙ্গ-চীনা চুক্তি, ১৯০৬

ইঙ্গ-চীনা চুক্তি ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে স্বাক্ষরিত একটি চুক্তি।
১৯০৪ খ্রিষ্টাব্দে ব্রিটিশদের তিব্বত অভিযানের ফলে ব্রিটিশদের সঙ্গে তিব্বতী মন্ত্রীপরিষদের মধ্যে একটি চুক্তি স্বাক্ষরিত হয়। এই চুক্তির ফলে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ক্ষতিপূরণ লাভ না করা পর্যন্ত চুম্বি উপত্যকা ব্রিটিশদের শাসনাধীনে থাকার কথাও বলা হয়। কিন্তু চিং রাজবংশের তিব্বতের প্রতিনিধি আম্বান ইয়ু তাই সর্বসমক্ষে এই চুক্তির বিরোধিতা করলে ব্রিটিশরা তিব্বতের ওপর চীনের অধিকার স্বীকার করে নেয়, ফলে ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে একটি চুক্তি স্বাক্ষরিত হয়।
১৯০৬ খ্রিষ্টাব্দের এই চুক্তির দ্বারা ১৯০৪ খ্রিষ্টাব্দে তিব্বতীদের সঙ্গে চুক্তির শর্তপূরণ নিশ্চিত করা হয়। এই চুক্তি অনুসারে চিং রাজসভা থেকে অর্থলাভের বিনিময়ে তিব্বতের প্রশাসনে হস্তক্ষেপ না করা ও তিব্বতের অংশ অধিকার না করার প্রতিশ্রুতি দেয়। অপরদিকে চিং সাম্রাজ্য তিব্বতের অভ্যন্তরীণ প্রশাসনে অন্য বৈদেশিক শক্তিকে হস্তক্ষেপ করার অনুমতি না দেওয়ার জন্য চুক্তিবদ্ধ হয়।
টলুইন

টলুইন যা আগে টলুয়ল নামে পরিচিত ছিলো, একটি পরিষ্কার, জলে অদ্রবণীয়, হালকা রঙ পাতলাকারক (পেইন্ট থিনার) এর গন্ধযুক্ত, শিল্পকারখানার কাঁচামাল এবং দ্রাবক হিসেবে বহুল ব্যবহৃত তরল পদার্থ। এটি একটি বেনজিন উপজাতক। বেনজিনের ছয় কার্বনের সাথে যুক্ত হাইড্রোজেন সমূহের একটি হাইড্রোজেন মূলক CH দ্বারা প্রতিস্থাপিত হয়। এটার IUPAC নাম মিথাইল বেনজিন। এটি একটি এরোমেটিক হাইড্রোকার্বন। অনেক সময় শ্বাসের সাথে টলুইন শরীরে প্রবেশ করলে স্নায়ুতান্ত্রিক সমস্যা দেখা দেয়। টলুইন গুরুত্বপূর্ণ জৈব দ্রাবক কিন্তু এটা বেশ কিছু সুপরিচিত অজৈব যৌগ যেমন সালফার, আয়োডিন দ্রবীভূত করতে পারে।
১৮৩৭ সালে পোলিশ রসায়নবিদ ফিলিপ ওয়াল্টার পাইন তেলের পাতনের মাধ্যমে সর্বপ্রথম টলুইন তৈরী করেন। তিনি পদার্থটির নামকরণ করেন রেটিন্যাপথা। অল্প দিনের মধ্যেই নামটি পালটে পুরাতন নাম টলুয়ল রাখা হয়। কলম্বিয় গাছ মাইরোক্সিলন বালসামুম থেকে উৎপাদিত সুগন্ধির নাম ছিলো টলু বালসাম। এই টলু বালসাম থেকে টলুয়ল নামের উৎপত্তি। এটার প্রকৃত নামকরণ করেন জনস জ্যাকব বার্জেলিয়াস।
টলুইনের পৃষ্ঠটান ২৭.৭৩ ডাইন/সেন্টিমিটার।
IUPAC নাম মিথাইল বেনজিন এবং প্রচলিত নাম টলুইন, ফিনাইল মিথেন, টলুয়ল, অ্যানিসেন
গোম্বোজাব সাইবিকভ

গোম্বোজাব সেবেকোভিচ সাইবিকভ (; ডাকনাম- মোন্টুয়েভ () (২০ এপ্রিল ১৮৭৩ – ২০ সেপ্টেম্বর ১৯৩০) একজন রুশ অভিযাত্রী ছিলেন যিনি তিব্বতের প্রথম আলোকচিত্রকর হিসেবে খ্যাত হন। তিব্বতে তার ভ্রমণকাহিনী তিব্বতের তৎকালীন ইতিহাসের একটি প্রামাণ্য গ্রন্থ হিসেবে বিবেচিত হয়।
গোম্বোজাব সাইবিকভ ১৮৭৩ খ্রিষ্টাব্দের ২০শে এপ্রিল রুশ সাম্রাজ্যের সাসনাধীন বুরয়াত অঞ্চলের নোখোই কুব্দুত পরিবারগোষ্ঠীর এক তিব্বতী বৌদ্ধ পরিবারে জন্মগ্রহণ করেন। তার পিতা মোঙ্গল ও তিব্বতী ভাষায় শিক্ষিত সেবেক মোন্টুয়েভ স্থানীয় জাতিগোষ্ঠীর নির্বাচিত প্রতিনিধি ছিলেন। তিনি গোম্বোজাবকে প্রথমে একটি বৌদ্ধবিহারে শিক্ষালাভের জন্য পাঠালেও পরে একটি রক্ষণশীল খ্রিস্টান বিদ্যালয়ে রুশ ভাষা শিক্ষার জন্য পাঠিয়ে দেন। পরে তিনি তাকে চিতা নামক স্থানে উচ্চশিক্ষার জন্য প্রেরণ করেন। এর ফলে তিনি কর্ফ বৃত্তি লাভ করে টমস্ক বিশ্ববিদ্যালয়ে ভর্তি হয়ে চিকিৎসাশাস্ত্র পড়ার সুযোগ লাভ করেন। এই বিশ্ববিদ্যালয়ে তার সঙ্গে পিটার বাদমায়েভের সাক্ষাত ঘটে, যিনি তাকে এশিয় সংস্কৃতি বিষয়ে শিক্ষালাভে উৎসাহিত করেন। তার উৎসাহে গোম্বোজাব সেন্ট পিটার্সবার্গ বিশ্ববিদ্যালয়ের প্রাচ্য বিভাগে যোগ দেন ও ১৮৯৯ খ্রিষ্টাব্দে স্নাতক হন।
স্নাতক হওয়ার ঠিক পরেই রুশ বিজ্ঞান অ্যাকাডেমী গোম্বোজাবকে তিব্বত প্রেরণ করে। তিনি ১৮৯৯ খ্রিষ্টাব্দে বুরয়াত ও কালমিক তীর্থযাত্রীদের সঙ্গে মঙ্গোলিয়ার পথে তিব্বত যাত্রা করে ১৯০০ খ্রিষ্টাব্দের আগস্ট মাসে লাসা পৌঁছন। ১৯০০ থেকে ১৯০১ খ্রিষ্টাব্দের মধ্যে তিনি ৮৮৮ দিন লাসা ও পার্শ্ববর্তী অঞ্চলে বসবাস করেন। এই সময় তিনি গোপণে দুইশোটির মত আলোকচিত্র তোলেন। তার আলোকচিত্রর সঙ্গে ওভশে নোরঝুনোভ নামক অপর এক রুশ অভিযাত্রীর তোলা চিত্র প্রকাশ করে দুর্লভ চিত্রবহুল ন্যাশনাল জিওগ্রাফিক ম্যাগাজিন জনপ্রিয় হয়।
তিব্বতে রুশ নাগরিক হিসেবে তার উপস্থিতি ভারতে অবস্থিত ব্রিটিশদের মধ্যে প্রাচ্যে রুশ সাম্রাজ্যের সম্প্রসারণ সম্বন্ধে আশঙ্কার সৃষ্টি করে, যা পরবর্তীতে ব্রিটিশদের দ্বারা তিব্বতে সামরিক অভিযানে পর্যবসিত হয়। এই আক্রমণের সময় ত্রয়োদশ দলাই লামা মঙ্গোলিয়ার উর্গা শহরে পালিয়ে বেশ কিছু রুশ প্রতিনিধিদের সঙ্গে সাক্ষাত করেন। এই সমস্ত সাক্ষাতকারে গোম্বোজাব দোভাষীর ভূমিকা পালন করেন। তিব্বতে তার অভিযানের অভিজ্ঞতা তিনি লিপিবদ্ধ করা ছাড়াও ত্সোং-খা-পা-ব্লো-ব্জাং-গ্রাগ্স-পা রচিত লাম-রিম-ছেন-মো গ্রন্থের অনুবাদ শুরু করেন। পরবর্তীকালে তিনি রাশিয়া ফিরে এলে ভ্লাদিভস্তক বিশ্ববিদ্যালয়ে তিব্বতী ভাষা সম্বন্ধে শিক্ষা প্রদান করেন।
ক্রিস আমিনি

ক্রিস্টোফার রালাই আমিনি (জন্ম: ১২ জুন, ১৯৮৪) একজন পাপুয়া নিউগিনির ক্রিকেটার। ডানহাতি ব্যাটসম্যান ও ডানহাতি মিডিয়াম পেস বোলার ক্রিস আমিনি ২০০৫ সাল থেকে পাপুয়া নিউগিনি জাতীয় ক্রিকেট দলে খেলছেন। বর্তমানে তিনি পাপুয়া নিউগিনি ক্রিকেট দলের অধিনায়কের দায়িত্ব পালন করছেন।
২০০২ সালে পাপুয়া নিউগিনির অনূর্ধ্ব-১৯ দলে নিউজিল্যান্ড ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছেন। ২০০৪ ও ২০০৫ সালে অস্ট্রেলিয়ান ন্যাশনাল কাউন্ট্রি ক্রিকেট চ্যাম্পিয়নশিপে সম্মিলিত ইস্ট এশিয়া প্যাসিফিক দলের হয়ে খেলেন। ২০০৫ সালের আইসিসি ট্রফিতে পাপুয়া নিউগিনির জাতীয় দলে অভিষেক ঘটে তার। আয়ারল্যান্ডে অনুষ্ঠিত চূড়ান্ত খেলায় তার দল ফিজিকে পরাজিত করে প্রতিযোগিতার শিরোপা জয় করে পাপুয়া নিউগিনি। এভাবেই তার লিস্ট এ ক্রিকেটে অভিষেক ঘটে আমিনি’র।
৮ নভেম্বর, ২০১৪ তারিখে অস্ট্রেলিয়ায় হংকংয়ের বিপক্ষে একদিনের আন্তর্জাতিকে অভিষেক ঘটে তার।
চার্লস ও কুন আমিনি দম্পতির সন্তান ক্রিস আমিনি এক ক্রিকেট পরিবার থেকে এসেছেন। তার বাবা ও দাদা - উভয়েই পাপুয়া নিউগিনির পক্ষে অধিনায়কত্ব করেছেন। তার মা ও মাসি পাপুয়া নিউগিনির মহিলা দলের হয়ে খেলছেন। তার দুই ভাই পাপুয়া নিউগিনির অনূর্ধ্ব-১৯ দলে খেলেছেন।
কিম কি-দুক

কিম কি দুক ( ) (জন্মঃ ডিসেম্বর ২০, ১৯৬০- মৃত্যুঃ ১১ ডিসেম্বর ২০২০ ) একজন দক্ষিণ কোরিয়ান চলচ্চিত্র পরিচালক।
কিম কি দুক ১৯৬০ সালের ২০শে ডিসেম্বর দক্ষিণ কোরিয়ার বোংঘোয়ায় জন্মগ্রহণ করেন । ১৯৯০ থেকে ১৯৯৩ সাল পর্যন্ত প্যারিসে ফাইন আর্টস বিষয়ে শিক্ষাগ্রহণ করেন। এরপর নিজ দেশ দক্ষিণ কোরিয়াতে এসে শুরু করেন চিত্রনাট্য লেখার কাজ এবং ১৯৯৫ সালে কোরিয়ান ফিল্ম কাউন্সিল কর্তৃক আয়োজিত এক প্রতিযোগিতায় প্রথম পুরস্কার পান। পরের বছর তিনি ক্রোকোডাইল নামক একটি স্বল্প বাজেটের চলচ্চিত্র পরিচালনা করেন। ২০০০ খ্রিষ্টাব্দে তার চলচ্চিত্র রিয়াল ফিকশন ২৩তম মস্কো আন্তর্জাতিক চলচ্চিত্র উৎসবে জায়গা করে নেয়।. ২০০৪ খ্রিষ্টাব্দে বার্লিন আন্তর্জাতিক চলচ্চিত্র উৎসবে সামারিটান গার্ল চলচ্চিত্রের জন্য এবং ভেনিস চলচ্চিত্র উৎসবে ৩-আয়রন চলচ্চিত্রের জন্য তিনি সেরা পরিচালকের সম্মানে ভূষিত হন। ২০১২ খ্রিষ্টাব্দে পিয়েটা নামক তার চলচ্চিত্রটি ভেনিস, বার্লিন ও কান চলচ্চিত্র উৎসবে সেরা চলচ্চিত্রের সম্মান লাভ করে এবং ভেনিস চলচ্চিত্র উৎসবে গোল্ডেন লায়ন পুরস্কার লাভ করে।
ইহরাম

ইহরাম (إحرام "iḥrām", from the triconsonantal root Ḥ-R-M) হল হজ্জ বা উমরার জন্য নির্ধারিত একটি অবস্থা। মিকাত নামক নির্ধারিত স্থানগুলো অতিক্রম করার পূর্বেই ইহরাম অবস্থা ধারণ করতে হয়। ইহরামের নির্দিষ্ট পোশাক ও কিছু নির্দিষ্ট নিয়মকানুন রয়েছে।
ইহরাম অবস্থায় নিষিদ্ধ কাজ করলে দম দিতে হয় (দম বলতে জরিমানা হিসেবে পশু জবাই করা বোঝায়)। ইহরাম অবস্থায় কোনো পুরুষ সেলাইযুক্ত কাপড় পড়তে পারে না। এর বদলে দুই খন্ড সাদা সেলাইবিহীন কাপড় পড়তে হয়। এসময় সুগন্ধি ব্যবহার করা নিষেধ। মহিলারা সাধারণ পোশাক পড়তে পারে তবে এসময় মুখ খোলা রাখতে হয়।
ইহরাম অবস্থায় চুল, দাড়ি, নখ এসব কাটা নিষেধ। কোনোপ্রকার সুগন্ধি ব্যবহার করার ক্ষেত্রেও নিষেধজ্ঞা রয়েছে। ইহরাম অবস্থা থেকে মুক্ত হওয়ার সময় মাথা মুন্ডন বা খুব ছোট করে চুল ছেটে ফেলতে হয় এবং এরপর থেকে চুল, দাড়ি, নখ কাটার অনুমতি রয়েছে। মহিলাদের মাথা মুন্ডন করতে হয় না। বরং চুলের কিছু অংশ কেটে ফেলতে হয়।
অন্যান্য নিষিদ্ধ কাজের মধ্যে রয়েছে কোনো প্রাণী হত্যা, ঝগড়া বা লড়াই করা, যৌন সম্পর্ক স্থাপন ইত্যাদি। এছাড়া সাধারণ সময় নিষিদ্ধ কাজসমূহও এসময় নিষিদ্ধ থাকে। দৃষ্টি সংযত রাখা অন্যান্য সময়ের মত এসময়ও গুরুত্বপূর্ণ।
সুগন্ধি সাবান ব্যবহারে নিষেধাজ্ঞা থাকায় সুগন্ধিহীন সাবান ব্যবহার করা হয়। সাধারণ জীবনের মত সকল প্রকার অহংকার বা খারাপ আচরণ ও চিন্তা এসময় মন থেকে দূরে রাখতে বলা হয়। দৈনন্দিন জীবনের ব্যস্ততার বাইরে এসে এসময় শুধু আল্লাহর স্মরণ করা হাজিদের দায়িত্বের মধ্যে পড়ে।
সায়ী

সায়ি ( "" "ritual walking") হল মক্কায় অবস্থিত দুটি পাহাড় সাফা ও মারওয়ার মধ্যবর্তী স্থানে হাটার ইসলামি রীতি। এটি হজ্জ ও উমরার অন্যতম পালনীয় আচার। নবী ইসমাইল (আ) এর শিশু অবস্থায় পানির খোজে তার মা হাজেরার এই দুই পাহাড়ের মধ্যবর্তী স্থানে আশা যাওয়া করেছিলেন। সেখান থেকে এই রীতির উদ্ভব হয়েছে।
প্রবাহ কোষ গণনা

প্রবাহ কোষ-গণনা (ইংরেজি: Flow cytometry) একটি প্রযুক্তি যার সাহায্যে একটি তরলে উপস্থিত বিভিন্ন কণার ভৌত ও রাসায়নিক বৈশিষ্ট্যের বিশ্লেষণ করা যাবে।এই প্রযুক্তিতে কোষের উপাদানগুলো প্রথমে "প্রতিপ্রভ" করা হয় এবং লেজারের(ইংরেজি: Laser) মাধ্যমে বিভিন্ন তরঙ্গদৈর্ঘ্যের আলোকরশ্মি বিকিরণে তাদের উত্তেজিত করা হয়। এই প্রতিপ্রভার সাহায্যে একটি কোষের পরিমাণ ও বৈশিষ্ট্য নির্ণয় করা যায়।এই প্রযুক্তি ব্যবহার করে প্রতি সেকেন্ডে ১০০০ কণার বৈশিষ্ট্য বিশ্লেষণ করা সম্ভব।
লেজার-নির্ভর এই প্রযুক্তি নিম্নলিখিত কার্যপ্রক্রিয়ায় উপযোগী-
(১)কোষ-গণনা
(২)কোষ-বাছাই
(৩)প্রোটিন প্রকৌশল
চিকিৎসা-বিজ্ঞানে প্রবাহ কোষ-গণনার অপরিসীম অবীদান রয়েছে;তার মধ্যে অন্যতম-শ্বেতকণিকাধিক্যঘটিত রক্তাল্পতা নির্ধারন। বিভিন্ন ক্লিনিক্যাল চর্চা ও গবেষণাতেও তার ব্যবহার লক্ষনীয়।
১৯৫৩ সালে প্রথম ইম্পিডেন্স-নির্ভর প্রবাহ কোষ-গণনা যন্ত্র ব্যবহৃত হয়। এই যন্ত্রটি কৌল্টার তত্ত্বে নির্মিত। কোষ-বাছাইকারী আধুনিক প্রবাহ কোষ-গণনা যন্ত্রের আবিস্কারক ম্যাক ফুল্উইলার। ওউল্ফগ্যাঙ্গ গোডে বিশ্বের প্রথম প্রতিপ্রভা সক্রিয় প্রবাহ কোষ-গণনা যন্ত্রটি তৈরী করেন ১৯৬৮ সালে।এই যন্ত্রের প্রাথমিক নাম ছিল প্রৈতি কোষ-আলোকামিতি যন্ত্র।১৯৭৬ সালে এই প্রযুক্তি প্রবাহ কোষ-গণনা নামে সুখ্যাতি অর্জন করে।
আরও তথ্য জন্য Flow cytometry
এই যন্ত্রটি প্রতি সেকেন্ডে হাজার হাজার কণার বৈশিষ্ট্য বিশ্লেষণ এবং নির্দিষ্ট গুণগত কণা পৃথক করতে সক্ষম।এই ৫টি গঠনকারী অংশ নিয়েই প্রবাহ কোষ-গণনা যন্ত্রটি নির্মিত-
(১)প্রবাহ কোষের তরল ধারাঃ এটি কোষগুলোকে শ্রেনীবদ্ধ করে আলোক-মরীচি দিয়ে চালিত করে।
(২)পরিমাপ-পদ্ধতিঃ এটি যন্ত্রের পরিবাহিতা নির্ধারণ করতে সাহায্য করে।
(৩)অ্যানালগ থেকে ডিজিটাল পরিবর্তকঃএটি প্রতিপ্রভ-সংকেতকে বৈদ্যুতিক সংকেতে পরিবর্তন করে কম্পিউটারে বিশ্লেষণের উপযুক্ত করে তোলে।
(৪)পরিবর্ধক যন্ত্রঃএটি সংকেতের তীব্রতা বৃদ্ধি করে।
(৫)কম্পিউটারঃএটি সংকেতগুলো বিশ্লেষণে সাহায্য করে।
আধুনিক যন্ত্রগুলোতে বহুসংখ্যক লেজার এবং প্রতিপ্রভা সনাক্তকারী পদ্ধতি ব্যবহৃত হওয়ায় এই প্রযুক্তি আরও পরিপূর্ণতা লাভ করেছে।
প্রদত্ত কোষসমূহকে প্রথমে এক একটি কোষে ভাঙা হয় এবং তাদের টেস্ট-টিউবে নিয়ে প্রবাহ কোষ-গণনা যন্ত্রে রাখা হয়।কোষ সংবলিত এই তরলটি প্রবাহ-কক্ষে প্রবেশ করে।
(১)প্রবাহ-কক্ষঃপ্রতি সেকেন্ডে ৫০০ কোষ এই কক্ষ দিয়ে বাহিত হয়;যার মাধ্যমে ধীর গতিতে কোষের গতিপ্রকৃতি লক্ষ্য করা যায়।
(২)লেজারঃলেজার-রশ্মি প্রতিটি কোষকে আঘাত করে,যার মাধ্যমে কোষের ভৌত বৈশিষ্ট্য সম্পর্কে জানা যায়।
(৩)আলো সনা্ক্তকারী যন্ত্রঃএটি আলোক-সংকেতগুলোকে বৈদ্যুতিক সংকেতে পরিবর্তন করে কম্পিউটারে করে কোষের পরিসংখ্যান ও উপাদান সম্পর্কিত তথ্য দেয়।
(৪)ফিল্টার/বিশ্লেষকঃএটি প্রতিপ্রভ আলোকরশ্মিকে বর্ণ-সনাক্তকারী যন্ত্রের দিকে পরিচালিত করে।
(৫)বর্ণ-সনাক্তকারী যন্ত্রঃএটি প্রতিপ্রভ রশ্মিকে শোনণ করে এবং সেই তথ্য কম্পিউটারে পৌ৺ছে দেয়।
(৬)কম্পিউটারঃ২টি সনাক্তকারী যন্ত্র থেকে তথ্য কম্পিউটার বিশ্লেষন করে চূড়ান্ত ফলাফল দেয়।
প্রতিপ্রভা-সক্রিয় কোষ নির্বাচক একটি বিশেষ প্রকারের প্রবাহ কোষ গণনা পদ্ধতি যার সাহায্যে প্রতিপ্রভা সংকেতের আরও নি৺খূত ও দ্রুত বিশ্লেষন করা যাবে।প্রতিটি কোষের আলো-বিক্ষিপণ ও প্রতিপ্রভ বৈশিষ্ট্যের উপর এর কার্যপ্রক্রিয়া নির্ভর করে।এই যন্ত্রের দ্বারা পরিমেয় পরিমিতিগুলো হল-
বিবিধ ক্ষেত্রে প্রবাহ কোষ-গণনা প্রযুক্তির অবদান রয়েছে;যেমন-আণবিক জীববিজ্ঞান,উদ্ভিদ জীববিজ্ঞান,রোগবিজ্ঞান ও সামুদ্রিক জীববিজ্ঞান। চিকিৎসা-শাস্ত্রেও তার অবদান রয়েছে।
সাইমন ও’ডনেল

সাইমন প্যাট্রিক ও’ডনেল (; জন্ম: ২৬ জানুয়ারি, ১৯৬৩) নিউ সাউথ ওয়েলসের ডেনিলিকুইন এলাকায় জন্মগ্রহণকারী সাবেক অস্ট্রেলীয় ক্রিকেটার। এছাড়াও তিনি ভিএফএলের ফুটবলার, ঘোড়দৌড়ের প্রতিযোগী এবং ক্রিকেট ধারাভাষ্যকার হিসেবে অংশ নিয়েছেন। অস্ট্রেলিয়া ক্রিকেট দলের অন্যতম সদস্য সাইমন ও’ডনেল অস্ট্রেলিয়ার প্রথম বিশ্বকাপ ক্রিকেট শিরোপা জয়ী দলের সদস্য ছিলেন। বর্তমানে তিনি ঘোড়া উৎপাদনের সাথে জড়িত।
ও’ডনেল ১৯৮৪ থেকে ১৯৯৩ সাল পর্যন্ত শেফিল্ড শিল্ডে ভিক্টোরিয়া দলের অল-রাউন্ডার হিসেবে অংশগ্রহণ করেন। অভিষেক খেলাতেই সেঞ্চুরি করেন তিনি। ১৯৮৮-৮৯ মৌসুম থেকে ১৯৯৩ সালে অবসরগ্রহণের পূর্ব পর্যন্ত ভিক্টোরিয়া দলের অধিনায়কত্ব করেন। এসময়ে তিনি মিশ্র ফলাফল পান। ১৯৯০-৯১ মৌসুমে শেফিল্ড শিল্ডের শিরোপা লাভ করলেও ১৯৮৮-৮৯, ১৯৮৯-৯০ এবং ১৯৯২-৯৩ মৌসুমে ভিক্টোরিয়া দল তালিকার শেষে ছিল।
তার বাবা কেভিন ও’ডনেল ১৯৪৮ সালের অপরাজেয় দলের সদস্য ছিলেন যিনি স্যাম লক্সটন ও কিথ মিলারের সাথে খেলেছেন।
১৯৮৫ সালে ৬ টেস্টে অংশগ্রহণ করেছিলেন। তন্মধ্যে ইংল্যান্ডে অ্যাশেজ সফরে ৫টি ও স্বদেশে একটি। ৫ ও ৪-দিনের খেলায় বোলিং স্ট্রাইক রেট কম থাকা স্বত্ত্বেও ক্রিকেটের ক্ষুদ্রতম সংস্করণেই তিনি অধিক সফলতা লাভ করেছিলেন। সীমিত ওভারের খেলাগুলোয় তাকে চাতুর্যময় মিডিয়াম পেস বোলিংয়ে দক্ষ ও নিচের সারির বিধ্বংসী ব্যাটসম্যান হিসেবে দেখা যায়। ১৯৮৫ থেকে ১৯৯২ সাল পর্যন্ত তিনি ৮৭টি একদিনের আন্তর্জাতিকে অংশগ্রহণ করেছেন। সমগ্র খেলোয়াড়ী জীবনে ১,২৪২ রান করার পাশাপাশি ১০৮ উইকেটও সংগ্রহ করেন তিনি। ১৯৮৭ সালের বিশ্বকাপে দলের প্রথম শিরোপা জয়ে তিনি অসামান্য অবদান রাখেন। ঐ প্রতিযোগিতায় তিনি অস্ট্রেলিয়ার সর্বাপেক্ষা মিতব্যয়ী বোলারের মর্যাদা পান।
কিন্তু অল্প কিছুদিন বাদেই তিনি শারীরিক অসুস্থতায় ভুগতে থাকেন। চিকিৎসা শেষে ১৯৮৮-৮৯ মৌসুমে অস্ট্রেলিয়ার একদিনের দলে ফিরে আসেন। ১০ ডিসেম্বর, ১৯৯১ সাল পর্যন্ত তিনি আরও ৪৩টি সীমিত ওভারের খেলায় অংশগ্রহণ করেছেন ও ৫৬ উইকেট দখল করেন। তন্মধ্যে ৫টি খেলা জয়ী পঞ্চাশোর্ধ্ব ইনিংস ছিল। এ সময়েই ১৯৯০ সালে শারজায় শ্রীলঙ্কা ক্রিকেট দলের বিপক্ষে মাত্র ১৮ বলে দ্রুততম অর্ধ-শতক করেন যার আয়ু ছিল ছয় বছর। ১৯৯৬ সালের ৭ এপ্রিল তারিখে পাকিস্তানের বিপক্ষে শ্রীলঙ্কা দলেরই সনাথ জয়াসুরিয়া ১৭ বলে ৫০ রান করেছেন যা অদ্যাবধি টিকে রয়েছে।
মিনা

মিনা (তাবুর শহর বলেও পরিচিত) হল সৌদি আরবের মক্কা প্রদেশের অন্তর্ভুক্ত মক্কা শহরের পার্শ্ববর্তী এলাকা। মক্কা থেকে এর দূরত্ব ৫ কিমি এবং এটি মক্কা থেকে আরাফাতের দিকে যাওয়ার সড়কের পাশে অবস্থিত। এর আয়তন প্রায় ২০ বর্গকিমি।
ইসলামী ঐতিহ্যে নবী হজরত ইব্রাহিম তার স্ত্রী হাজেরা ও তাদের পুত্র ইসমাঈলকে মক্কার উপত্যকায় রেখে গিয়েছিলেন, যখন ইসমাইল শিশু ছিলেন। মক্কায় তার পরিবারের সাথে দেখা করার সময় আল্লাহ তাকে মিনা উপত্যকায় তার ছেলেকে কোরবানি করার জন্য স্বপ্নে আদেশ দিয়েছিলেন। তার ছেলের কুরবানী করার সময় তিনি "শয়তান" (শয়তান) দ্বারা বাধাপ্রাপ্ত হন এবং শয়তানকে পাথর মারার জন্য আল্লাহ তাকে নির্দেশ দেন। "জামারাতের" রীতি এই বিশ্বাসের স্মারক। এছাড়া মিনা ইসলামের নবী হজরত মুহাম্মদ (দ.) এর নিকট আনসারদের আল-আকাবায় শপথ গ্রহণের স্থান।
তাঁবু তৈরির আগে হাজীগণ তাদের নিজস্ব তাঁবু উপত্যকায় নিয়ে আসতেন এবং হজ থেকে ফেরার সময় সেগুলো ভেঙে ফেলতেন। ১৯৯০-এর দশকে সৌদি সরকার স্থায়ী সুতির তাঁবু স্থাপন করেছিল। এই তুলার তাঁবুগুলি বিশেষত আগুনের জন্য সংবেদনশীল ছিল, ফলে আগুন লেগে অনেক হাজীর মৃত্যু হয়েছিল। ১৯৯৭ সালের মিনায় অগ্নিকাণ্ডের ফলে ৩৪০ জনেরও বেশি হাজী মারা যাওয়ার পরে মাপের ১০০,০০০টিরও বেশি স্থায়ী তাঁবু নির্মিত হয়েছিল। এগুলি আগুন থেকে রক্ষা করার জন্য টেফলনের বাইরের আবরণ সহ ফাইবারগ্লাস দিয়ে নির্মিত। তাঁবুগুলিকে শিবিরে বিভক্ত করা হয়েছে, প্রতিটির নিজস্ব বাহ্যিক দেয়াল রয়েছে এবং হাজীরা নিজস্ব জাতীয়তা দ্বারা বিভক্ত, ৩ মিলিয়ন পর্যন্ত হাজীদের অস্থায়ী বাসস্থানের ব্যবস্থা করা হয়েছে। প্রতিটি শিবিরে একটি রান্নাঘর, বাথরুম ও অজু করার সুবিধা রয়েছে এবং অন্যান্য শিবিরের সাথে পথের মাধ্যমে সংযুক্ত রয়েছে। তাঁবুগুলি আরও সনাক্তযোগ্য করার জন্য অনন্য রঙ-এবং-সংখ্যা জোড়া দিয়ে চিহ্নিত করা হয়েছে।
মিনা প্রায় উচ্চতায় মিনা নামক উপত্যকায় অবস্থিত। এর পশ্চিমে মক্কার "আল-আজিজিয়া" জেলা, উত্তরে চতুর্থ রিং রোড, পূর্বে মুজদালিফা এবং দক্ষিণে "আল-জামিআহ" জেলা অবস্থিত। মিনার পশ্চিম দিকের বৈশিষ্ট্য হল তিনটি জামারাত, যা "জামারাতের" সময় পাথর নিক্ষেপ করা হয়। এগুলি হল, পশ্চিমতম ও সবচেয়ে ছোট "জামারাত আল-সুগরা", মধ্যবর্তী "জামারাত আল-উস্তা'" এবং সবচেয়ে বড় ও পূর্বদিকের "জামারাত আল-কুবরা"' যাকে "জামারাত আল-আকাবা"ও বলা হয়। ২০০৩ সালের একটি গবেষণায়, প্রথম দুটির মধ্যে দূরত্ব মাপা হয়েছিল এবং পরের দুটির মধ্যে দূরত্ব পরিমাপ করা হয়েছিল। মিনার উত্তর-পূর্বে রয়েছে কসাইখানা, যেখানে "হজযাত্রীদের" কোরবানির পশু জবাই করা হয়। "মসজিদ আল-খাইফ" মিনা উপত্যকার কেন্দ্রে অবস্থিত এবং শুধুমাত্র হজের সময় সক্রিয় থাকে।
হজ্জের অংশ হিসেবে মিনায় অবস্থান করতে হয় বলে মিনা অধিক পরিচিত। ১,০০,০০০ এর চেয়েও বেশি শীতাতপ নিয়ন্ত্রিত তাবুতে হাজিদের সাময়িক অবস্থানের ব্যবস্থা করা হয়। শয়তানের প্রতীক স্তম্ভে পাথর নিক্ষেপ করার হজ্জের রীতি মিনায় সম্পাদন করা হয়।
উইকিবই

উইকিবই (প্রাক্তন নাম "উইকিমিডিয়া বিনামূল্য পাঠ্যপুস্তক") হল উইকি-ভিত্তিক পরিবারের একটি উইকিমিডিয়া প্রকল্প যা মিডিয়াউইকি সফটওয়্যারের মাধ্যমে চালিত এবং উইকিমিডিয়া ফাউন্ডেশন কর্তৃক হোস্টকৃত। এটি একটি প্রকল্প, যেখানে বিভিন্ন প্রকার পাঠ্যপুস্তক পঠনযোগ্য আকারে সংরক্ষণ করা হয়।
প্রাথমিকভাবে ২০০৩ সালের জুলাই মাসে সাইটটি এককভাবে শুধুমাত্র ইংরেজিতে প্রকাশিত হয়। পরবর্তীতে ২০০৪ সালের জুলাইতে অন্যান্য ভাষায় প্রকল্পটি কাজ শুরু করে। 2025 অনুসারে, টি ভাষার উইকিবই সক্রিয় রয়েছে। এগুলোতে সর্বমোট টি নিবন্ধ এবং জন সাম্প্রতিক সক্রিয় সম্পাদক রয়েছে।
wikibooks.org ডোমেইনটি ২০০৩ সালের ১৯ জুলাই নিবন্ধিত হয়। জৈব রসায়ন এবং পদার্থবিজ্ঞানের মতো বিষয়গুলি বিনামূল্যে পাঠ্যপুস্তক আকারে নির্মাণ ও হোস্ট করার জন্য এটি চালু করা হয়। উইকিবইয়ের মধ্যে দুটি প্রধান উপ-প্রকল্প, উইকিশৈশব এবং উইকিবিশ্ববিদ্যালয় চালু করা হয়, পরে নীতি পরিবর্তন করা হয় ও আগস্ট ২০০৬ সালে, উইকিবিশ্ববিদ্যালয় একটি স্বাধীন উইকিমিডিয়া ফাউন্ডেশন প্রকল্প হিসেবে আলাদা সাইটে চালু হয়।
 2025 অনুসারে, সর্বমোট টি ভাষায় উইকিবইয়ের সাইট রয়েছে। যার মধ্যে টি সক্রিয় আর টি বন্ধ বা নিষ্ক্রিয় রয়েছে। সক্রিয় সাইটগুলোতে টি আর বন্ধ সাইটগুলোতে টি নিবন্ধ রয়েছে। এগুলোতে জন নিবন্ধিত ব্যবহারকারী আছেন, যার মধ্যে জন সাম্প্রতিক সময়ে সক্রিয় ছিলেন।
মূল নামস্থানের নিবন্ধ অনুসারে উইকিবইয়ের সবচেয়ে বড় দশটি ভাষা প্রকল্পের পরিসংখ্যান:
সকল ভাষার পূর্ণাঙ্গ তালিকা দেখতে উইকিমিডিয়া পরিসংখ্যান দেখুন।
আরব জাতীয়তাবাদ

আরব জাতীয়তাবাদ ( "al-Qawmiyya al-`arabiyya") হল আরব সভ্যতার মহিমা ধারণকারী একটি জাতীয়তাবাদী আদর্শ। এই আদর্শ আরব বিশ্বের রাজনৈতিক ঐক্যের ডাক দেয়। আটলান্টিক মহাসাগর থেকে আরব সাগর পর্যন্ত আরব অধ্যুষিত অঞ্চল এর মূল আলোচ্য স্থান। আরব জাতীয়তাবাদের অন্যতম প্রাথমিক লক্ষ্য হল আরব বিশ্ব থেকে পশ্চিমা আধিপত্য দূরীভূত করা। ২০ শতকের প্রথমভাগে উসমানীয় খিলাফতের নাজুক অবস্থার সময় থেকে এর উত্থান হয় এবং ছয় দিনের যুদ্ধে আরব সেনাবাহিনীর পরাজয়ের পর থেকে এই আন্দোলন দুর্বল হয়ে পড়ে।
আরব জাতীয়তাবাদের গুরুত্বপূর্ণ নেতা ও দলের মধ্যে রয়েছেন মিশরের নেতা জামাল আবদেল নাসের, আরব ন্যাশনালিস্ট মুভমেন্ট, লিবিয়ার নেতা মুয়াম্মার গাদ্দাফি, আরব সোশ্যালিস্ট বাথ পার্টি যা ইরাকে ক্ষমতা লাভ করেছিল ও পরে সিরিয়ায় ক্ষমতায় আসে এবং এর নেতা মিশেল আফলাক। প্যান আরবিজম আরব জাতীয়তাবাদের সাথে সম্পর্কিত মতবাদ।
.আলী আব্দুল্লাহ সালেহ (ইয়েমানের রাষ্ট্রপতি)
সর্ব-আরববাদ

সর্ব-আরববাদ () হল আরব বিশ্ব বলে পরিচিত আটলান্টিক মহাসাগর থেকে আরব সাগর পর্যন্ত উত্তর আফ্রিকা ও পশ্চিমা এশিয়ার দেশসমূহকে একীভূত করার মতবাদ। এটি আরব জাতীয়তাবাদের সাথে ঘনিষ্ঠভাবে সম্পর্কিত যা অনুযায়ী আরবরা একটি একক জাতি। ১৯৫০ ও ১৯৬০-এর দশকে এই মতবাদ জনপ্রিয়তা পায়। সর্ব-আরববাদের প্রবক্তারা প্রায়ই সমাজতান্ত্রিক নীতি অবলম্বন করতেন এবং আরব বিশ্বে পশ্চিমা রাজনৈতিক প্রভাবের বিরোধিতা করতেন। বহিঃশক্তির মোকাবেলায় আরব রাষ্ট্রগুলোর মধ্যে মৈত্রী গঠন ও অর্থনৈতিক সহযোগিতা বৃদ্ধি করাকে এই মতবাদে গুরুত্ব দেওয়া হয়।
পাপুয়া নিউগিনি জাতীয় ক্রিকেট দল

পাপুয়া নিউগিনি জাতীয় ক্রিকেট দল, ডাকনাম বারমুন্ডিস, আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্বকারী দল। ১৯৭৩ সালে দলটি আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। এর আগের বছরই দলটি আন্তর্জাতিক ক্রিকেট অঙ্গনে অভিষেক ঘটে। ২০১৪ সালের ক্রিকেট বিশ্বকাপের বাছাইপর্বে চতুর্থ স্থান দখল করে একদিনের আন্তর্জাতিকের মর্যাদা পায়।
আইসিসি’র পূর্ব এশিয়া/প্রশান্ত মহাসাগরীয় অঞ্চলে সর্বাপেক্ষা শক্তিশালী দল হিসেবে আধিপত্য বিস্তার করছে। দক্ষিণ প্রশান্ত মহাসাগরীয় গেমসের ক্রিকেট প্রতিযোগিতার ৫টি আসরের সবগুলোতেই দলটি অংশগ্রহণ করেছে। এছাড়াও দলটি আইসিসি ট্রফির সবগুলো আসরেই খেলেছে। বর্তমানে একদিনের আন্তর্জাতিকে সবচেয়ে বেশি রান করার রেকর্ড গড়েছে পাপুয়া নিউগিনি দল। ২০০৭ সালে নিউ ক্যালিডোনিয়া’র বিপক্ষে ৫৭২/৭ সংগ্রহের মাধ্যমে বিশ্বরেকর্ড নিজেদের করে নেয়। ১৮৯০-এর দশকে পাপুয়া অঞ্চলের ধর্মপ্রচারকারীদের মাধ্যমে ক্রিকেট খেলার প্রচলন ঘটে। অল্প কিছুদিনের মধ্যেই স্থানীয় জনসাধারণের কাছে খেলাটি জনপ্রিয়তা পেতে থাকে। তবে খেলাগুলোয় সবসময় নিয়ম-কানুন কঠোরভাবে পালন করা হতো না। প্রায়শঃই দলগুলোয় পঞ্চাশের অধিক খেলোয়াড়ের অংশগ্রহণ দেখা যেতো। জাতিসংঘের অনুমোদনক্রমে অস্ট্রেলিয়া নিউগিনি অঞ্চলের দায়িত্বভার নেয়ার পূর্ব-পর্যন্ত সেখানে ক্রিকেটের প্রচলন ঘটেনি।
১৯৭৫ সালে স্বাধীনতালাভের পূর্বেই ১৯৭৩ সালে আইসিসি’র সহযোগী সদস্যের মর্যাদা লাভ করে পাপুয়া নিউগিনি দল। ঐ বছরই ওয়েস্ট ইন্ডিজ ক্রিকেট দল পাপুয়া নিউগিনি সফরে আসে। খেলায় ৪ উইকেটে জয়লাভ করে ওয়েস্ট ইন্ডিজ দল। দলের পক্ষে ছয়জন আদিবাসী খেলোয়াড় অংশ নেয়। এ সময় থেকেই আদিবাসী খেলোয়াড়দের জাতীয় দলে আধিপত্য বিস্তার করে।
১৯৭৯ সালে প্রথম আইসিসি ট্রফিতে অংশগ্রহণ করে। কিন্তু প্রথম রাউন্ডেই দলটি বিদায় নেয়। ঐ বছরের শেষদিকে প্রথম দক্ষিণ প্রশান্ত মহাসাগরীয় ক্রিকেট প্রতিযোগিতায় দলটি স্বর্ণপদক লাভ করে। এরপর থেকেই প্রতিটি প্রতিযোগিতায় স্বর্ণপদক লাভ করছে পাপুয়া নিউগিনি। ১৯৮০-৮১ মৌসুমে অস্ট্রেলিয়া যায় পাপুয়া নিউগিনি ক্রিকেট দল। এর পরের বছরই ১৯৮২ সালে দলটি আন্তর্জাতিক ক্রিকেটে তাদের সেরা ফলাফল হিসেবে স্থাননির্ধারণী খেলায় বাংলাদেশ দলকে পরাজিত করে তৃতীয়স্থান লাভ করে।
অ্যাস্ট্রো বয়

অ্যাস্ট্রো বয় হল জাপানি মাঙ্গা ও আনিমে সিরিজ যেটি লিখেছেন ওসামু তেজুকা। যেটি যাত্রা শুরু করে ১৯৫২ থেকে ১৯৬৮ খ্রিষ্টাব্দ পর্যন্ত। এই সিরিজটির কাহিনী হল একটি রোবটের দুঃসাহসিক কর্মকাণ্ড নিয়ে।যার নাম অ্যাস্ট্রো বয়। যেটিকে মাঙ্ঘা থেকে টেলিভিশন সিরিজে রূপান্তর করা হয়। এটা প্রথম মাঙ্গা জনপ্রিয় অ্যানিমেটেঢ সিরিঝ। এটা খুব শীঘ্রই জনপ্রিয় আনিমে সিরিজে পরিণত হয়। প্রচুর জনপ্রিয়তা লাভের পর ১৯৮০ খ্রিষ্টাব্দে এটার পুনরায় নিমার্ণ করা হয়। যেটি অন্যান্য কিছু দেশে মাইটি এটম নামে পরিচিত। এটাকে আবার পুনরায় নির্মাণ করা হয় ২০০৩ খ্রিস্টাবে। একটি আমেরিকান কম্পিউটার অ্যানিমেটেড থ্রী ডি চলচ্চিত্র। যেটি আসল মাঙ্গা সিরিজ ওসামু তেজুকার এ্যাস্ট্রো বয়ের উপর ভিত্তি করে একটি চলচ্চিত্র।এটা মুক্তি লাভ করে ২৩ অক্টোবর, ২০০৯।
অ্যাস্ট্রো বয় সিরিজটি একটি ভবিষ্যতের দুনিয়া। যেখানে রোবট আর মানুষ একসাথে বন্ধুর মতো বাস করে। ডক্টর তেনামা নামক ব্যক্তি যে জাপানে বিজ্ঞান মন্ত্রালয়ের প্রধান। সে একটি গাড়ির দুর্ঘটনায় তার আদরের ছেলে টোবিও কে হারায়। তখন সে টোবিও এর মতো দেখতে অ্যাস্ট্রো বয় কে প্রস্তুত করে। কিন্তু অ্যাস্ট্রো তার ছেলে টোবিও এর মতো দেখতে হলেও কিন্তু সে ডক্টর তেনামার মন জয় করতে পারেনি। ডক্টর তেনামা পরে বুঝতে পারেন এটা তার হারানো পুত্র টোবিও না। তখন সে অ্যাস্ট্রো কে একটি সার্কাসের মালিকের কাছে বিক্রয় করে দেয়। তখন অ্যাস্ট্রো সার্কাসে কাজ করে।
এর পরে প্রফেসর ওসানামিজু যে বিজ্ঞান মন্ত্রালয়ের নতুন প্রধান। তিনি অ্যাস্ট্রো কে ঐ সার্কাস থেকে ক্রয় করেন। তিনি অ্যাস্ট্রো কে দক্তক নেন। তাই তিনি আইনগত ভাবে অ্যাস্ট্রো এর পিতা। তিনি খুব শীঘ্রই ভাবে বুঝতে পারেন অ্যাস্ট্রো অসাধারণ শক্তির অধিকারী। অ্যাস্ট্রো এসময়ে তার শক্তি ভালো কাজে ব্যয় করেন। তিনি তার শক্তির সাহায্যে শহর কে রক্ষা করে। তিনি নানা চোর ডাকাত ধরে পুলিশ ধরে সাহায্য করে।
বিডরি পাতা

ছাতিপাতা বা বিডরি পাতা (বৈজ্ঞানিক নাম: "Curculigo capitulata") হচ্ছে "কুরকুলিগো" গণের উদ্ভিদ প্রজাতি। এর আঁশ জাল তৈরিতে ব্যবহৃত হয়। এটি বাংলাদেশের চট্টগ্রাম, সিলেট, কক্সবাজার, টাঙ্গাইল, ময়মনসিংহ ইত্যাদি অঞ্চলে জন্মে। আলংকারিক উদ্ভিদ হিসেবেও এর ব্যবহার রয়েছে।
মৃণালিনী দত্ত মহাবিদ্যাপীঠ

মৃণালিনী দত্ত মহাবিদ্যাপীঠ ভারতের পশ্চিমবঙ্গের উত্তর ২৪ পরগণা জেলার বিরাটি শহরের একটি উচ্চ শিক্ষাপ্রতিষ্ঠান। এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধীর্ভূক্ত। কলেজটি ১৯৬৪ সালের ৫ মার্চ প্রতিষ্ঠিত এবং বহুদিন পূর্বেই কলেজটি তার যাত্রাপথের ৫০ বছর পূর্ণ করেছে।
মৃণালিনী দত্ত মহাবিদ্যাপীঠ ভারতের পশ্চিমবঙ্গের রাজ্যের উত্তর ২৪ পরগণা জেলার বিরাটী অঞ্চলে অবস্থিত।
এই মহাবিদ্যালয়ে কলা, বিজ্ঞান এবং বাণিজ্য - এই তিনটি বিভাগেই পড়ানো হয়। এই কলেজে "বাংলা ভাষা ও সাহিত্য" বিভাগে স্নাতকোত্তর স্তরে পড়ানোর ব্যবস্থা চালু রয়েছে।
"বাংলা বিভাগ" হল মৃণালিনী দত্ত মহাবিদ্যাপীঠের প্রাচীনতম বিভাগগুলির মধ্যে একটি, যেটি শুধুমাত্র ১৯৬৪ সালে কলেজ প্রতিষ্ঠার দিন থেকে পাস কোর্সের মাধ্যমে যাত্রা শুরু করেছিল। অনার্স কোর্সটি ১৯৬৮ সালে চালু করা হয়েছিল, তারপর ২০১৪ সালে স্নাতকোত্তর কোর্স চালু হয়। 
এই বিভাগটি মৃণালিনী দত্ত মহাবিদ্যাপীঠের প্রথম বিভাগ যা ২০১৪-১৫ সেশন থেকে বাংলায় স্নাতকোত্তর কোর্স অর্থাৎ M. A. চালু করে। বিশিষ্ট শিক্ষাবিদদের নিয়মিত পরিদর্শন যেমন 
পুরস্কৃত)
প্রমুখ বিশেষজ্ঞদের সাথে নিয়মিত ছাত্র সমৃদ্ধি অনুষ্ঠান ও সেমিনারের আয়োজন করা হয়। বিভাগীয় অধ্যাপক ড. সুব্রত রায়চৌধুরী খবর ৩৬৫' থেকে কবি হিসেবে পুরস্কার পেয়েছেন; 'অহর্নিশ' এবং 'নগরের কথা' থেকে 'দ্য ব্রেভ' এবং অসংখ্য স্বীকৃতি পেয়েছেন। লাইব্রেরিতে এই বিভাগের সংগ্রহে রয়েছে ৭০০০ টিরও বেশি বই।
১৯৬৪ সালের ৫ মার্চ কলেজের সূচনার সাথে সাথে ইংরেজি বিভাগের যাত্রা শুরু হয়। ১৯৯৮ সালে অনার্স কোর্স চালু হওয়ায় বিভাগে একটি নতুন অধ্যায় যুক্ত হয়।
সংস্কৃত বিভাগটি ১৯৭১ সালে শুরু হয় এবং পরবর্তীকালে ২০০২ সালে অনার্স কোর্স চালু করা হয়। শিক্ষার্থীদের শেখার উন্নতির জন্য বিশিষ্ট শিক্ষাবিদদের বক্তৃতা ও সেমিনারের আয়োজন করা হয়। কলেজের কেন্দ্রীয় গ্রন্থাগার এবং বিভাগীয় গ্রন্থাগারে সংস্কৃত বিষয়ক প্রায় ১০০০ এর বেশি পাঠ্য ও সহায়ক বই রয়েছে। সংস্কৃত আবৃত্তি শেখানো হয় যাতে শিক্ষার্থীরা স্লোক ও মন্ত্রের প্রতি আগ্রহ পায়।
কলেজটিতে প্রায় ৫০,০০০ বইয়ের একটি লাইব্রেরি রয়েছে। ছাত্রছাত্রীদের সুবিধার জন্য এখানে রয়েছে এনএসএস ইউনিট।
কড লিভার অয়েল

কড লিভার অয়েল একটি সম্পূরক পুষ্টি উপাদান যা কড মাছের যকৃত থেকে আহরণ করা হয়। অধিকাংশ মাছের তেলের ন্যায় কড লিভার অয়েলেও ওমেগা-৩ ফ্যাটি এসিড:আইকোসেপেন্টিনোয়িক এসিড (EPA) এবং ডোকোসেহেক্সানোয়িক এসিড (DHA) রয়েছে। কড লিভার অয়েলে বিদ্যমান প্রচুর পরিমাণে ভিটামিন এ এবং ভিটামিন ডি-এর জন্যে মানুষ দীর্ঘকালধরে এটি গ্রহণ করছে। সাধারণত শিশুদের ভিটাভিন ডি-এর অভাব প্রতিরোধে ক্যাপসুল বা সিরাপ আকারে কড লিভার অয়েল খাওয়ানো হয়। এছাড়া ভিটামিন এ এবং ভিটামিন ডি স্বল্পতাজনিত সমস্যাজনিত কারণে কড লিভার অয়েল বহুল পরিমাণে ব্যবহৃত হয়।
কড লিভার অয়েল উৎপাদনের জন্য একটি কাঠের ব্যারেলে টাটকা কড মাছের যকৃত এবং সাগরের পানি একত্রে রাখা হয়। এই মিশ্রণের গাজন প্রক্রিয়া হবার জন্য প্রায় এক বছর পর্যন্ত তা ঐ অবস্থাতেই রাখা হয়, তারপর মিশ্রণ থেকে তেল সংগ্রহ করা হয়। এছাড়া কড মাছের মাংস রান্না করার মাধ্যমেও তেল তৈরি করা হয়ে থাকে।
হৃৎপিণ্ড আক্রমণের পরে কড লিভার অয়েলের ব্যবহার হৃৎপিণ্ডের জন্য অত্যন্ত উপকারী। এছাড়া কড লিভার অয়েল হৃদযন্ত্রের সুস্বাস্থ্য বজায় রাখতে ভূমিকা পালন করে।
কড লিভার অয়েল এবং মাছের তেল প্রায় একই ধরনের, তবে কড লিভার অয়েলে বেশি পরিমাণে ভিটামিন এ এবং ডি রয়েছে। এক টেবিল চা-চামচ পরিমাণ কড লিভার অয়েলে ৪০৮০ মাইক্রোগ্রাম ভিটামিন এ এবং ৩৪ মাইক্রোগ্রাম ভিটামিন ডি রয়েছে। প্রাপ্তবয়স্ক পুরুষদের প্রতিদিন ভিটামিন এ-এর চাহিদা ৯০০ মাইক্রোগ্রাম এবং মহিলাদের ৭০০ মাইক্রোগ্রাম। এবং ভিটামিন ডি-এর চাহিদা ১৫ মাইক্রোগ্রাম। তবে সর্বোচ্চ ব্যবহারযোগ্য ভিটামিন-এ গ্রহণের পরিমাণ ১০০০০০ মাইক্রোগ্রাম/দিন এবং ভিটামিন ডি ১০০ মাইক্রোগ্রাম/দিন। তাই যেসব মানুষ ভিটামিন-এ এবং ডি-এর উৎস হিসেবে কড লিভার অয়েল গ্রহণ করে, তাদের খেয়াল রাখা উচিত যে কী পরিমাণ ভিটামিন এ এবং ডি তারা তাদের দৈনিক খাদ্যগ্রহণের মাধ্যমে নিচ্ছে।
প্রতি চা-চামচ পরিমাণ কড লিভার অয়েলে থাকে ১৩৬% ভিটামিন এ-এর দৈনিক সহ্যক্ষমতার সর্বোচ্চ গ্রহণসীমা। অতিরিক্ত পরিমাণ ভিটামিন এ যকৃতে জমা হয় এবং শরীরে ক্ষতিকর প্রভাব ফেলতে পারে। গর্ভবতী মহিলাদের কড লিভার অয়েল গ্রহণের আগে চিকিৎসকের সরনাপন্ন হওয়া উচিত, কারণ অতিরিক্ত পরিমাণ ভিটামিন এ শিশুর জন্মগত সমস্যার জন্য দায়ী হতে পারে। বিষক্রিয়া সম্পন্ন ভিটামিন এ-এর পরিমাণ হল ২৫০০০ IU/kg, বা একজন ৫০ কিলোগ্রাম মানুষের প্রায় ১.২৫ কিলোগ্রাম ভিটামিন-এ গ্রহণ।
রক্তে অতিরিক্ত পরিমাণ ওমেগা-৩ ফ্যাটি এসিডের উপস্থিতি পুরুষদের প্রোস্টেট ক্যান্সারের কারণ হতে পারে, তবে এই সংক্রান্ত গবেষণাটিতে মূল্যায়নকারী ব্যক্তির ওমেগা-৩ গ্রহণকারী খাদ্য বা সম্পূরক পুষ্টি উপাদান কী ছিল – তা বিবেচনা করা হয়নি।
ভিটামিনের আধিক্যজনিত হাইপারভিটামিনোসিস এবং বিভিন্ন উপাদানের বিষক্রিয়া; যেমন- মার্কারি, পলিক্লোরিনেটেড বাইফিনাইল, ডাইঅক্সিন ও অন্যান্য দূষনকারী উপাদানের প্রভাব রোধে মৎস্যজাত তেলের পরিশোধন কার্যকরী ভূমিকা পালন করে। এছাড়া মৎস্যজাত তেলের পরিশোধন তেলে বিদ্যমান ওমেগা-৩ ফ্যাটি এসিড; যেমন- ইপিএ ও ডিএইচএ-এর পরিমাণ বৃদ্ধি করে।
গর্ভবতী মহিলাদের অতিরিক্ত পরিমাণ কড লিভার অয়েল গ্রহণ গর্ভাবস্থায় অতিরিক্ত দুশ্চিন্তার আশঙ্কা পাঁচগুণ বৃদ্ধি করতে পারে।
বাইফ্যাসিকুলার ব্লক

বাইফ্যাসিকুলার ব্লক হল এক ধরনের হৃৎপিণ্ডের রক্তসংবহনঘটিত অস্বাভাবিকতা। এক্ষেত্রে হৃৎপিণ্ডের প্রধান তিনটি হিজ/পার্কিনজে তন্তুর দুইটিই ব্লক হয়ে যায়।
সাধারণভাবে ডান বান্ডেল ব্রাঞ্চ ব্লক (আরবিবিবি) এবং বাম সম্মুখ ফ্যাসিকুলার ব্লক (এলএএফবি) কিংবা বাম পশ্চাৎ ফ্যাসিকুলার ব্লক (এলপিএফবি)-এর সমষ্টিকেই বাইফ্যাসিকুলার ব্লক বলা হয়।
কোনো কোনো লেখকের মতে বাম বান্ডেল ফ্যাসিকুলার ব্লক (এলবিবিবি) হল বিশেষ ধরনের বাইফ্যাসিকুলার ব্লক, কারণ এই ধরনের ব্লক সচরাচর বাম বান্ডেল ব্রাঞ্চের বাম সম্মুখ ও ডান সম্মুখ পার্শ্বের ফ্যাসিকেলে তৈরি হয়।
বাইফ্যাসিকুলার ব্লক বহনকারীদের ক্ষেত্রে উল্লেখজনক কোন লক্ষণ দেখা যায় না। প্রতিকারের পন্থাও বেশি নয়। সিনকোপ গ্রহণকারীদের ক্ষেত্রে অবশ্য পেসমেকার লাগানোর প্রয়োজন দেখা দেয়।
করণবীর বোহরা

করণবীর বোহরা (জন্ম: ২৮ আগস্ট ১৯৮২), মনোজ বোহরা নামেও পরিচিত, হলেন একজন ভারতীয় অভিনেতা, প্রযোজক, নকশাকার ও টেলিভিশন উপস্থাপক।
তিনি এপর্যন্ত "কসৌটি জিন্দেগী কে", "দিল সে দি দুয়া... সৌভাগ্যবতী ভব?", "শারারাত", "নাগিন ২" এবং "কবুল হ্যায়ের" মতো জনপ্রিয় টেলিভিশন ধারাবাহিকে অভিনয় করেছেন। এছাড়াও তিনি "কিসমত কানেকশন", "মুম্বাই ১২৫ কিমি"-এর মতো চলচ্চিত্রে অভিনয় করেছেন। অন্যদিকে তিনি "ঝলক দিখলা যা ৬", ""-এর টেলিভিশন রিয়ালিটি অনুষ্ঠানে প্রতিযোগিতা করেছেন। বোহরার মালিকানাধীন পেগাসাস নামে একটি স্থানীয় পোশাক ব্র্যান্ড রয়েছে। বর্তমানে তিনি জনপ্রিয় ভারতীয় রিয়ালিটি অনুষ্ঠান "বিগ বসের" ১২ তম মৌসুমে একজন প্রতিযোগী হিসেবে অংশগ্রহণ করছেন।
করণবীর ১৯৮২ সালের ২৮শে আগস্ট তারিখে, রাজস্থানের যোধপুরের এক মারোয়াড়ি পরিবারের জন্মগ্রহণ করেন। তিনি চলচ্চিত্রনির্মাতা মহেন্দ্র বোহরার পুত্র এবং অভিনেতা-প্রযোজক রামকুমার বোহরা হচ্ছেন তার দাদা। প্রযোজক সুনিল বোহরা হচ্ছেন তার চাচাত ভাই। তার একটি বোন রয়েছে, যার নাম মীনাক্ষী। তিনি কফ প্যারেডের জিডি সোমানি মেমোরিয়াল স্কুলে পড়াশুনা করেন। শিশুকালে তিনি শিক্ষার প্রতি আগ্রহী ছিলেন না এবং তিনি খেলাধুলাতেও ভালো ছিলেন না। পরবর্তীতে তিনি মুম্বইয়ের এলফিনস্টোন কলেজের বিজ্ঞান বিভাগে পড়াশুনার জন্য ভর্তি হন কিন্তু ১২তম গ্রেডে অসফল হওয়ার ফলে তিনি বিজ্ঞান বিভাগ বর্জন করেন। অতঃপর চার্চগেটের সিন্ডেনহ্যাম কলেজ অফ কমার্স অ্যান্ড ইকোনমিক্সে ভর্তি হন এবং সেখানে তিনি বাণিজ্যে স্নাতক সম্পন্ন করেন। তিনি পণ্ডিত ভিরু কৃষ্ণণ হতে দুই বছর যাবত কত্থক নৃত্যের শিক্ষা লাভ করেন।
আরণ্যক নাট্যদল

আরণ্যক নাট্যদল বাংলাদেশের ঢাকা জেলার মঞ্চ নাট্যগোষ্ঠী। ১৯৭২ সালের ২০শে ফেব্রুয়ারি মুনীর চৌধুরী রচিত "কবর" নাটক মঞ্চায়নের মাধ্যমে দলটির যাত্রা শুরু হয়। নাটকটিতে অভিনয় করেছিলেন আলী যাকের, ইনামুল হক, মুজিব হক, বাবুল চৌধুরী, নাজমুল হাসান, সুভাষ দত্ত সহ আরও অনেকে। মামুনুর রশীদ, আবদুল্লাহেল মাহমুদ, মান্নান হীরা ও ফয়েজ জহির সহ বিভিন্ন নির্দেশকেরা এই নাট্যদলের নাটক রচনা ও নির্দেশনা দিয়েছেন।
আরণ্যকের প্রদর্শিত নাটকের আংশিক বা অসম্পূর্ণ তালিকা:
বিহারীনাথ শেখর

বিহারীনাথ শেখর পঞ্চকোট রাজ্য শাসনকারী শেখর রাজবংশের চৌত্রিশতম রাজা ছিলেন।
বিহারীনাথ শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা অভয়নাথ শেখরের মধ্যম পুত্র ছিলেন। পিতার মৃত্যুর কিছুকাল পূর্বে তার জ্যেষ্ঠ ভ্রাতা ত্রিলোচন শেখরের মস্তিষ্ক বিকৃতির লক্ষণ দেখা দিলে ৯৬৬ খ্রিষ্টাব্দে বিহারীনাথ শেখর সিংহাসনে আরোহণ করেন, কিন্তু সিংহাসনলাভের মাত্র দুই মাসের মধ্যেই তার মৃত্যু হয়।
ত্রিলোচন শেখর

ত্রিলোচন শেখর পঞ্চকোট রাজ্য শাসনকারী শেখর রাজবংশের পঁয়ত্রিশতম রাজা ছিলেন।
ত্রিলোচন শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা অভয়নাথ শেখরের জ্যেষ্ঠ পুত্র ছিলেন। পিতার মৃত্যুর কিছুকাল পূর্বে তার মস্তিষ্ক বিকৃতির লক্ষণ দেখা দিলে ৯৬৬ খ্রিষ্টাব্দে তার মধ্যম ভ্রাতা বিহারীনাথ শেখর সিংহাসনে আরোহণ করেন। কিন্তু মাত্র দুই মাসের মধ্যেই তার মৃত্যু হলে, ত্রিলোচন শেখর পঞ্চকোট রাজ্যের সিংহাসনলাভ করেন। এই রাজা মাত্র ছয় মাস শাসন করার পর মৃত্যুবরণ করেন।
হরিনাথ শেখর

হরিনাথ শেখর পঞ্চকোট রাজ্য শাসনকারী শেখর রাজবংশের চৌত্রিশতম রাজা ছিলেন।
হরিনাথ শেখর পঞ্চকোট রাজ্য শাসনকারী শেখর রাজবংশের পঁয়ত্রিশতম রাজা অভয়নাথ শেখরের কনিষ্ঠ পুত্র ছিলেন। ৯৬৬ খ্রিষ্টাব্দে তার জ্যেষ্ঠ ভ্রাতা ও রাজ্যর পঁয়ত্রিশতম রাজা ত্রিলোচন শেখর মৃত্যুবরণ করলে হরিনাথ শেখর সিংহাসনলাভ করেন। তিনি ৯৮০ খ্রিষ্টাব্দ পর্য্যন্ত রাজত্ব করেন। ভয়ভঞ্জন শেখর নামক তার এক পুত্র ছিল।
ভয়ভঞ্জন শেখর

ভয়ভঞ্জন শেখর পঞ্চকোট রাজ্য শাসনকারী শেখর রাজবংশের সাঁয়ত্রিশতম রাজা ছিলেন।
ভয়ভঞ্জন শেখর পঞ্চকোট রাজ্য শাসনকারী শেখর রাজবংশের ছত্রিশতম রাজা হরিনাথ শেখরের পুত্র ছিলেন। তিনি ৯৮০ খ্রিষ্টাব্দ হতে ৯৯৭ খ্রিষ্টাব্দ পর্য্যন্ত রাজ্য শাসন করেন। দ্বিতীয় লক্ষ্মণ শেখর নামক তার এক পুত্র ছিল।
দ্বিতীয় লক্ষ্মণ শেখর

দ্বিতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের আটত্রিশতম রাজা ছিলেন।
দ্বিতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের সাঁয়ত্রিশতম রাজা ভয়ভঞ্জন শেখরের পুত্র ছিলেন। তিনি ৯৯৭ খ্রিষ্টাব্দ হতে ১০২১ খ্রিষ্টাব্দ পর্য্যন্ত রাজ্য শাসন করেন। গজরাজ শেখর ও সুবর্ণ শেখর নামক তার দুই পুত্র ছিল।
নয়ান

প্রসারিত অবস্থায় নয়ানের ডানার আকার ৬০-৬৫মিলিমিটার দৈর্ঘ্যের হয়।
ভারতে প্রাপ্ত নয়ানের উপপ্রজাতিসমূহ হল-
এই প্রজাতি ভারত, পাকিস্তান, নেপাল, ভুটান, বাংলাদেশ, মায়ানমার এবং শ্রীলঙ্কা এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল হলদে কমলা (tawny orange) এবং সামনের ডানায় ২ ও ৫ নং শিরামধ্যে ডিসকাল অংশে দুটি চক্ষুবিন্দু (ocille) বর্তমান। চক্ষুবিন্দুগুলি সুস্পষ্ট এবং পর্যায়ক্রমে কালো ও হলুদ বলয় দ্বারা আবৃত। চক্ষুবিন্দুগুলির কেন্দ্রভাগ আকাশী নীল। ২নং শিরামধ্যস্থ চক্ষুবিন্দুটি ৫ নং অপেক্ষা সামান্য বড়। কোস্টাল শিরার থেকে পরপর চারটি চওড়া ছোট বন্ধনী ডানার নিচের দিকে খানিক দূর অবধি বিস্তৃত। ডানার বেস অথবা গোড়ার দিক থেকে প্রথম বন্ধনী (band)টি উভয় প্রান্তে কালো রেখা দ্বারা সীমায়ীত ও কমলা বর্নের। পরবর্তী বন্ধনী ৩টি কালো ও আঁকাবাঁকা। চতুর্থ বন্ধনীটি ৫নং শিরামধ্যস্থ চক্ষুবিন্দুর সাথে যুক্ত হয়েছে। অ্যাপেক্স অথবা শীর্ষভাগ সূঁচালো অথবা তীক্ষ্ণ (pointed) নয়, বরং খানিক চৌকো। টার্মিনাল ও সাবটার্মিনাল অংশ ৩টি প্রায় সমান্তরাল কালো রেখায় চিত্রিত যাদের মধ্যে সবচেয়ে অভ্যন্তরের রেখাটি ইষদ অস্পষ্ট। শুষ্ক ঋতুরূপে উক্ত রেখা ৩টি অস্পষ্ট। 
পিছনের ডানার ২ নং শিরামধ্যস্থ চক্ষুবিন্দুটি সামনের ডানার অনুরূপ তবে বেশ অস্পষ্ট ও কোনো কোনো নমুনাতে এমনকি অনুপস্থিত। ৫নং শিরামধ্যস্থ চক্ষুবিন্দুটি সামনের ডানার চক্ষুবিন্দুর প্রায় অনুরূপ গঠন বিশিষ্ট, তবে কেন্দ্রভাগে কালো ও সাদা ছোপ যুক্ত এবং বৃহদাকার (৪নং থেকে ৭নং শিরা অবধি বিস্তৃত)। টার্মিনাল ও সাবটার্মিনাল কালো রেখা ৩টি ও কোস্টাল শিরা হইতে উৎপন্ন নিম্নগামী ছোট বন্ধনীগুলি সামনের ডানার অনুরূপ।
শুষ্ক ঋতুরূপে, সামনের ডানার টার্মেন বহিবর্তীত (produced) ও অবতল (falcate) এবং ৪ নং শিরাতে বহিঃপ্রসারিত (protuded) ও টর্নাস ছোট লেজযুক্ত। আর্দ্র ঋতুরূপে উক্ত বৈশিষ্ঠগুলি অনুপস্থিত।
ডানার নিম্নতল, শুষ্ক ঋতুরূপে শুকনো পাতার অনুরূপ দর্শন যাতে দাগ-ছোপ ও চক্ষুবিন্দু সম্পূর্নরূপে অনুপস্থিত। আর্দ্র ঋতুরূপে, ডানার নিম্নতল, উপরিতলে প্রায়ানুরূপ রেখা, বন্ধনী ও চক্ষুবিন্দুযুক্ত এবং উভয় ডানাতে কোস্টা থেকে টর্নাস অবধি বিস্তৃত একটি সরু বন্ধনী বিশিষ্ট। স্ত্রী ও পুরুষ উভয় প্রকার অনুরূপ।
এদের দ্রুত ওড়ার ভঙ্গি দেখা যায়। এদের ফুলের মধু পান করতে দেখা গেলেও ভিজে মাটিতে বসে রস পান করতে তেমন দেখা যায় না। 
http://www.ifoundbutterflies.org/#!/sp/527/Junonia-almana
গজরাজ শেখর

পঞ্চকোট রাজ্য শাসনকারী শেখর রাজবংশের উনচল্লিশতম রাজা ছিলেন।
গজরাজ শেখর পঞ্চকোট রাজ্য শাসনকারী শেখর রাজবংশের আটত্রিশতম রাজা দ্বিতীয় লক্ষ্মণ শেখরের পুত্র ছিলেন। তিনি ১০২১ খ্রিষ্টাব্দ হতে ১০৩৪ খ্রিষ্টাব্দ পর্য্যন্ত রাজ্য শাসন করেন। পদ্মন শেখর নামক তার এক পুত্র ছিল।
পদ্মন শেখর

পদ্মন শেখর পঞ্চকোট রাজ্য শাসনকারী শেখর রাজবংশের চল্লিশতম রাজা ছিলেন।
পদ্মন শেখর পঞ্চকোট রাজ্য শাসনকারী শেখর রাজবংশের উনচল্লিশতম রাজা গজরাজ শেখরের পুত্র ছিলেন। তিনি ১০৩৪ খ্রিস্টাব্দ হতে ১০৫১ খ্রিস্টাব্দ পর্য্যন্ত রাজ্য শাসন করেন। তৃতীয় লক্ষ্মণ শেখর নামক তাঁর এক পুত্র ছিল।
তৃতীয় লক্ষ্মণ শেখর

তৃতীয় লক্ষ্মণ শেখর বা অর্জুন শেখর পঞ্চকোট রাজ্য শাসনকারী শেখর রাজবংশের একচল্লিশতম রাজা ছিলেন।
তৃতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের চল্লিশতম রাজা পদ্মন শেখরের পুত্র ছিলেন। তিনি ১০৫১ খ্রিষ্টাব্দ হতে ১০৬৩ খ্রিষ্টাব্দ পর্য্যন্ত রাজ্য শাসন করেন। দিগ্বিজয় শেখর ও জীবন শেখর নামক তার দুই পুত্র ছিল।
দিগ্বিজয় শেখর

দ্বিগ্বিজয় শেখর পঞ্চকোট রাজ্য শাসনকারী শেখর রাজবংশের বিয়াল্লিশতম রাজা ছিলেন।
দ্বিগ্বিজয় শেখর পঞ্চকোট রাজ্য শাসনকারী শেখর রাজবংশের একচল্লিশতম রাজা তৃতীয় লক্ষ্মণ শেখরের পুত্র ছিলেন। তিনি ১০৬৩ খ্রিস্টাব্দ হতে ১০৮১ খ্রিস্টাব্দ পর্য্যন্ত রাজ্য শাসন করেন। জালিম শেখর নামক তাঁর এক পুত্র ছিল।
নেপাল শিবসেনা

নেপাল শিবসেনা () হল নেপালের একটি হিন্দু জাতীয়তাবাদী রাজনৈতক দল। ১৯৯৯ সালে এই দল গঠিত হয়। এটি ভারতের শিবসেনা দলটির সঙ্গে সম্পর্কযুক্ত। কিরন সিং বুধাঠোকি এই দলের সভাপতি।
তালিবানরা প্রাচীন বৌদ্ধ নিদর্শনগুলি ধ্বংস করতে শুরু করলে, নেপাল শিবসেনা তার তীব্র প্রতিবাদ করে।
শিবসেনা নেপাল

শিবসেনা নেপাল (; অনুবাদ: "নেপালের শিবের বাহিনী") হল নেপালের একটি রাজনৈতিক দল। ১৯৯০ সালে অরুণ সুবেদী জন আন্দোলনের প্রেক্ষিতে ধর্মনিরপেক্ষতার দাবির প্রতিবাদে এই দল প্রতিষ্ঠা করেন। 
নেপাল শিবসেনার অবস্থানের বিপরীতে শিবসেনা নেপাল নিজেদের মূলত ধর্মীয় সংস্থা বলে দাবি করে। নেপাল শিবসেনার সঙ্গে ভারতের রাজনৈতিক দল শিবসেনার একটি যোগ থাকলেও, শিবসেনা নেপালের মতে, তাদের সঙ্গে শিবসেনার কোনো যোগ নেই।
শিবসেনা নেপাল নেপালের নির্বাচন কমিশন কর্তৃক নথিভুক্ত দল। এই দল ২০০৮ সালের গণপরিষদ নির্বাচনে অংশ নিয়েছিল।
তালিবানরা বৌদ্ধ প্রত্নতাত্ত্বিক নিদর্শনগুলি ধ্বংস করতে শুরু করলে নেপাল শিবসেনা ও শিবসেনা নেপাল সেই আক্রমণের তীব্র নিন্দা করেছিল।
শিবসেনা নেপালের দাবি অনুসারে, নেপালের ৭৫টি জেলায় এদের সংগঠন আছে। সুবেদীর মতে, এদের প্রধান কেন্দ্র নেপালের তরাই অঞ্চল।
প্রাথমিক ও গণশিক্ষা মন্ত্রণালয় (বাংলাদেশ)

প্রাথমিক ও গণশিক্ষা মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়টি প্রাথমিক ও গণশিক্ষা বাস্তবায়নের জন্য সরকারের সর্বোচ্চ প্রতিষ্ঠান। এর মূল উদ্দেশ্য সবার জন্য শিক্ষা।
১৯১০ সনে গোপাল কৃষ্ণ গোখলে প্রাথমিক শিক্ষা বাধ্যতামূলক করার জন্য আইন পরিষদে একটি বিল উৎথাপন করেন। তার এ বিলটি পাস না হলেও এর পরিবর্তে পৌর এলাকায় প্রাথমিক শিক্ষা বাধ্যতামূলক করার একটি বিল পাশ হয়। ১৯৩০ সালে প্রাথমিক শিক্ষা আইন প্রণয়ন করা হয়েছিল। পাকিস্তান আমলে ১৯৫৭ সালে সরকার জেলা স্কুল বোর্ড ভেঙ্গে দিয়ে শিক্ষা মন্ত্রণালয়ের অধীনে জেলা প্রাথমিক শিক্ষা অফিস গঠন করে। দেশ স্বাধীন হওয়ার পরও প্রাথমিক শিক্ষা বিভাগের মাধ্যমে প্রাথমিক শিক্ষা কার্যক্রম পরিচালিত হয়। কিন্তু এর পরিধি বেড়ে যাওয়ায় ১৯৯২ সালে প্রাথমিক শিক্ষা বিভাগ ও গণশিক্ষা বিভাগকে নিয়ে স্বতন্ত্র প্রাথমিক ও গণশিক্ষা মন্ত্রণালয় গঠন করা হয়।
নতুন জাতীয়করণকৃত তৃতীয় ধাপে বাদ পড়া
রাজমহলের যুদ্ধ

রাজমহলের যুদ্ধ (১৩ জুলাই ১৫৭৬ খ্রিষ্টাব্দ; ১৫ রবিউসসানি ৯৮৪ হিজরি) মুঘল সাম্রাজ্য ও বাংলা সালতানাতের মধ্যে সংঘটিত হয়। এই যুদ্ধের পর বাংলা সালতানাতের পতন হয়।
হোসেন শাহি রাজবংশের সুলতান গিয়াসউদ্দিন মাহমুদ শাহ ১৫৩৮ সালে মারা যান। এর ফলে হোসেন শাহী রাজবংশের সমাপ্তি ঘটে। সমসাময়িক সময়ে মুঘল সম্রাট হুমায়ুন গৌড় জয় করেন। কিন্তু সুরি সাম্রাজ্যের প্রতিষ্ঠাতা শের শাহ সুরি তাকে চৌসার যুদ্ধে পরাজিত করে বাংলার ক্ষমতাপ্রাপ্ত হন।
পরবর্তীতে কররানী রাজবংশের উত্থান হয়। কররানীদের সাথে মুঘলদের সংঘর্ষ সৃষ্টি। শেষ কররানী শাসক সুলতান দাউদ খান কররানী মুঘল সেনাপতি মুনিম খানের কাছে তুকারয়ের যুদ্ধে পরাজিত হন। দুই পক্ষের মধ্যে কটক সন্ধি সম্পাদিত হয়। এর ফলে দাউদ খান বাংলা ও বিহারের অধিকার হারান এবং তার হাতে শুধু উড়িষ্যার শাসনভার থাকে। তবে এই চুক্তি দীর্ঘস্থায়ী হয়নি। বারো ভূইয়াদের প্রধান ঈসা খান বাংলা থেকে মুঘল নৌবাহিনীকে বিতাড়িত করেছিলেন। মুঘল সেনাপতি মুনিম খান মারা গেলে দাউদ খান হৃত এলাকা জয়ের জন্য অভিযান শুরু করেন। তিনি উত্তর ও পশ্চিম বাংলা জয় করতে সক্ষম হন।
দাউদ খানের কাছ থেকে বাংলা জয়ের জন্য বাদশাহ আকবর তার সেনাপতি খান-ই-জাহান হোসেন কুলি বেগকে প্রেরণ করেন। দাউদ খানের সেনাপতি ছিলেন কালাপাহাড়, জুনায়েদ ও কুতলু খান। তার পক্ষে প্রায় তিন হাজার সেনা তিনি তেলিয়াগড়িতে জমায়েত করেন।
এখানে মুঘলদের সাথে আফগানদের যুদ্ধ সংঘটিত হয়। যুদ্ধে মুঘলরা তেলিয়াগড়ি দখল করে নেয়। মুঘলরা এরপর রাজমহলের দিকে এগিয়ে যায়। মুঘল সেনাপতি হোসেন কুলি বেগ কর্তৃক প্রায় চারমাস রাজমহল অবরুদ্ধ ছিল। মুঘলদের জন্য অতিরিক্ত সাহায্য হিসেবে বিহারের শাসক মুজাফফর খান পাঁচ হাজার ঘোড়সওয়ার এবং নৌপথে রসদ নিয়ে এগিয়ে আসেন। শক্তিমত্তার দিক থেকে মুঘলরা এগিয়ে থাকলেও তারা জলবায়ুগত সমস্যায় পতিত হয়।
এরপর রাজমহলে মুঘলদের এই সম্মিলিত বাহিনীর সাথে কররানীদের যুদ্ধ সংঘটিত হয়। দাউদ খান, জুনায়েদ, কালাপাহাড় ও কুতলু খান যথাক্রমে সেনাবাহিনীর মধ্য, বাম, ডান ও অগ্রভাগের নেতৃত্ব দেন।
এই যুদ্ধে কররানীরা পরাজিত হয়। দাউদ খান ধরা পড়েন এবং তাকে হত্যা করা হয়। কররানী রাজবংশের পতনের ফলে বাংলা সালতানাতের সমাপ্তি ঘটে এবং বাংলা মুঘল সাম্রাজ্যের একটি সুবা বা প্রদেশে পরিণত হয়। তবে ঈসা খানের নেতৃত্বে বারো ভূইয়ারা মুঘলদের বিরুদ্ধে প্রতিরোধ অব্যাহত রাখেন। ফলে বাংলায় পুরোপুরিভাবে মুঘলদের নিয়ন্ত্রণ প্রতিষ্ঠিত হয়নি।
বাংলাদেশ ডাক বিভাগ

বাংলাদেশ ডাক বিভাগ বাংলাদেশে ডাক পরিষেবা প্রদানের জন্য দ্বায়িত্বপ্রাপ্ত। এটি বাংলাদেশের ডাক, টেলিযোগাযোগ ও তথ্যপ্রযুক্তি মন্ত্রণালয়ের একটি অধিদপ্তর। এই মন্ত্রণালয় দুইটি অধিদপ্তরের জন্য নীতি নির্ধারণ করে থাকে।
বাংলাদেশ ডাক বিভাগের প্রধান পরিসেবাসমূহের মধ্যে রয়েছে দেশীয় ও আন্তর্জাতিক ডাক দ্রব্যাদি গ্রহণ, পরিবহন ও বিলিকরণ, রেজিস্ট্রেশন সেবা, ভ্যালু পেয়েবল (ভিপি) সেবা, বীমা সেবা, পার্সেল সেবা, বুক পোস্ট (বুক প্যাকেট ও প্যাটার্ণ প্যাকেট), রেজিস্টার্ড সংবাদপত্র, মানি অর্ডার সেবা, এপ্রেস সেবা (জিইপি ও ইএমএস), ই-পোস্ট এবং ইন্টেল পোস্ট সেবা প্রদান। সাধারণত দূরত্ব এবং গন্তব্য যোগাযোগ উপর নির্ভর করে এ কাজে ২ থেকে ৩ দিন সময় লাগে।
ইলেকট্রনিক মেইল সেবা ১৬ আগস্ট ২০০০ সাল থেকে "ই-পোস্ট" হিসেবে চালু হয়।
জালিম শেখর

জালিম শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা ছিলেন।
জালিম শেখর পঞ্চকোট রাজ্য শাসনকারী শেখর রাজবংশের বিয়াল্লিশতম রাজা দিগ্বিজয় শেখরের পুত্র ছিলেন। তিনি ১০৮১ খ্রিষ্টাব্দ হতে ১১০৭ খ্রিষ্টাব্দ পর্য্যন্ত রাজ্য শাসন করেন। মধুকর শেখর ও পরমানন্দ শেখর নামক তার দুই পুত্র ছিল।
আরকুম শাহ

শাহ আরকুম আলী (জন্ম: ১৮৭৭ - মৃত্যু: ১৯৪১) ছিলেন বাংলাদেশের একজন আধ্যাত্মিক সাধক ও সূফী।
আরকুম শাহ মূলত আধ্যাত্মিক ও ভক্তিমূলক গানের রচয়িতা।
আরকুম শাহ'র জনপ্রিয় কয়েকটি গানঃ 
1. আজি দরশন মিলন হইলো এখন রাধা কানাই প্রেম লীলা বৃন্দাবন 
2. সোনার পিঞ্জিরা আমার কইরা গেলায় খালিরেহায়-রে আমার যতনের পাখি সুয়ারে, একবার পিঞ্জিরায় আও দেখিআজ্ঞা মতে এই দেহাতে কইলা পরবাসএখন কেন যাও ছাড়িয়া করিয়া নৈরাশ -রে
3. কৃষ্ণ আইলা রাধার কুঞ্জে 
4. দুনিয়া পিরিতের বাজার
5. যদি হইতে চাও
6. রজ্ঞীলা বারই
7. আশিক ছাড়া পুরুষ-নারী
আমার সব নিলো চোরে
আগে তো জানিনা চোরা
থাকে আমার ঘরে॥
১৯৪০ সনে তার গানের সংকলন 'হকিকতে সিতারা' প্রকাশিত হয়। এ ছাড়া লোকগবেষক সুমনকুমার দাশের সম্পাদনায় ‘আরকুম শাহ রচনাসমগ্র’ প্রকাশ করেছে ঢাকার উৎস প্রকাশন।
সিলেটি নাগরীলিপিতে বেশ কিছু গ্রন্থ লিখেছিলেন আরকুম শাহ। ১৩০৪ বঙ্গাব্দের ভূমিকম্প নিয়ে তিনি কাবিননামা নামের কবিতা পুস্তক রচনা করেন। অধ্যাত্ম সাধনার উপলব্ধির আলোকে রচনা করেন হকিকতে সিতারা। প্রকাশকাল ১৯০৪ খ্রিস্টাব্দ।
আরকুম শাহ চিশতিয়া তরিকা অনুসরন করতেন। খাজা মঈনুদ্দিন চিশতির কথা শ্রদ্ধা ভরে লিখেছেন-
তথ্যসূত্র - সিলেটি নাগরীলিপি সাহিত্যের চরিতাভিধান - মোস্তফা সেলিম
মোহাম্মদ মতিউর রহমান (লেখক)

মোহাম্মদ মতিউর রহমান () (১০ মার্চ, ১৮৯২ - ১৮ অক্টোবর, ১৯৬৫) ছিলেন বাংলাদেশের একজন শিক্ষক, গবেষক ও লেখক। তিনি বিভিন্ন মাদ্রাসা ও স্কুলে শিক্ষকতা করেছেন। তিনি বাংলা একাডেমী থেকে ১৯৬৭ সনে প্রকাশিত "ঐতিহাসিক অভিধান"-এর সংকলক ছিলেন। তার রচিত স্কুলপাঠ্য পুস্তকসমূহ হচ্ছে, "পুষ্প রহস্য" (১৯২১), "উদ্ভিদ রহস্য" (১৯২৬), "ময়মনসিংহের ভূগোল" (১৯২৮), "দেওয়ান ঈসা খাঁ" প্রভৃতি। আঞ্চলিক ইতিহাস গবেষণার জন্য ১৯২৯ সনে পাকুন্দিয়া আলহক সাহিত্য সমিতি তাকে স্বর্ণপদক দিয়ে পুরস্কৃত করে।
মোহাম্মদ মতিউর রহমান জন্মেছিলেন কিশোরগঞ্জ জেলার পাকুন্দিয়া উপজেলার হোসেন্দিতে। তার পিতার নাম মুন্সী মোহাম্মদ হানিফ এবং মাতার নাম মোসাম্মৎ মমরোজউন্নেছা। কিশোরগঞ্জ উচ্চ ইংরেজি বিদ্যালয় থেকে ১৯১৩ সনে ম্যাট্রিক পাস করেন এবং বছরখানেক ঢাকার জগন্নাথ কলেজে পড়েন।
সোনারগাঁও বিশ্ববিদ্যালয়

সোনারগাঁও বিশ্ববিদ্যালয় বাংলাদেশের রাজধানী ঢাকার ১৪৭/আই গ্রীনরোড, তেজগাঁও, ঢাকায় এবং ১৪৬ ওয়্যারলেসগেইট, মহাখালী, ঢাকায় অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি ২০১২ সালে প্রতিষ্ঠিত হয়।
প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।
রাজধানী শহর ঢাকার অন্যতম শিল্প এলাকা তেজগাঁও এর ১৪৭/আই,গ্রীনরোড,ঢাকা এবং ১৪৬ ওয়্যারলেসগেইট, মহাখালী, ঢাকা এলাকায় বিশ্ববিদ্যালয়ের ক্যাম্পাস অবস্থিত।
নিম্নোক্ত ব্যক্তিবর্গ সোনারগাঁও বিশ্ববিদ্যালয়ের উপাচার্য হিসেবে দায়িত্ব পালন করেন:
এ বিশ্ববিদ্যালয়ে ৩টি অনুষদের অধীনে মোট ১৯টি বিষয় নিয়ে পড়াশোনা করার সুযোগ রয়েছে।
এখানে গরীব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে। আন্ডার গ্রাজুয়েট প্রোগ্রামের জন্য ২৫% থেকে ১০০% ছাড় সুবিধা পাওয়া যায়।
শিক্ষার্থীদের মেধা এবং মননের বিকাশ ঘটাতে এখানে পড়াশোনার পাশাপাশি রয়েছে গ্রন্থাগার সুবিধা রয়েছে। মেম্বারশীপ কার্ডের মাধ্যমে শিক্ষার্থীগন বই বাসায় নিতে পারেন। লাইব্রেরীতে বই পড়ার সুবিধা রয়েছে। লাইব্রেরীতে রয়েছে পর্যাপ্ত দেশী-বিদেশী বইয়ের সংগ্রহ। এখানে পাঠ্যবই ছাড়াও বিভিন্ন লেখকের বই ও জার্নাল আছে।
সোনারগাঁও বিশ্ববিদ্যালয়ের শিক্ষা বছরকে তিনটি সেমিস্টারে ভাগ করা হয়েছে, তা নিম্নরুপ:
আলি মহম্মদ সিবলি

আলী মহম্মদ শিবলী (১৮৭৯ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী। আলি মহম্মদ সিবলি জন্মেছিলেন কলকাতার টালিগঞ্জে। তার পিতার নাম হাফিজ মহম্মদ হাজী।
তিনি আলিপুর কেন্দ্রীয় কারাগারের মেকানিক্যাল জমাদার পদে কর্মরত ছিলেন। বিপ্লবী দলের সদস্য শিবলী জেলের বাইরের দলের লোকদের সঙ্গে যোগাযোগ বজায় রেখে খবরাখবর আদানপ্রদান করতেন। এ ব্যাপারে কয়েকবার সতর্কীকরণের পর সরকার তাকে অন্তরীণ করে রাখে।
মোহাম্মদ মিনহাজ উদ্দিন

মোহাম্মদ মিনহাজ উদ্দিন (জন্ম: ১৯৮৯) একজন বাংলাদেশী দাবাড়ু। তিনি একজন আন্তর্জাতিক মাস্টার এবং বাংলাদেশ জাতীয় দাবা দলের প্রতিনিধি।
মিনহাজ উদ্দিন ২০০৭ সালে 'ফিদে' খেতাব লাভ করেন এবং ২০১২ সালে আন্তর্জাতিক মাস্টার খেতাব লাভ করেন।
মিনহাজ উদ্দিন ২০১০ সালে বাংলাদেশের জাতীয় দাবা প্রতিযোগীতায় পুরুষ বিভাগে চ্যাম্পিয়ন হন এবং ২০০৮ সাল থেকে বিভিন্ন আন্তর্জাতিক প্রতিযোগীতায় বাংলাদেশ দাবা দলের প্রতিনিধিত্ব করে যাচ্ছেন। বাংলাদেশ জাতীয় দলের সদস্য হিসেবে তিনি চারটি দাবা অলিম্পিয়াডে (২০০৮, ২০১০, ২০১৪ ও ২০১৬) অংশগ্রহণ করেন; ২০১০ সালে তিনি ১ম বোর্ডে খেলেন। ২০১২ সালে তিনি ওয়ার্ল্ড সিটিস কাপে অংশগ্রহণ করেন (টুর্নামেন্টটি নকআউট পদ্ধতিতে অনুষ্ঠিত হয়)। ২০১৫ সালে তিনি কমনওয়েলথ দাবা চ্যাম্পিয়নশিপে দশম স্থান লাভ করেন। ২০১৩ সালে তিনি বাংলাদেশ চ্যাম্পিয়নশিপের ব্রোঞ্জ পদক ও ২০১৫ সালে চ্যাম্পিয়ন হন। ২০২২ সালে তিনি মার্সেল আমন্ত্রণমূলক আন্তর্জাতিক রেটিং দাবা টুর্নামেন্টে অপরাজিত চ্যাম্পিয়ন হন।
কালেক্টরেট পাবলিক স্কুল এন্ড কলেজ, নীলফামারী

কালেক্টরেট পাবলিক স্কুল এন্ড কলেজ বাংলাদেশের নীলফামারী জেলার একটি শিক্ষাপ্রতিষ্ঠান। এই প্রতিষ্ঠানটি দিনাজপুর বোর্ডের অধীনস্থ।
মধুকর শেখর

মধুকর শেখর পঞ্চকোট রাজ্য শাসনকারী শেখর রাজবংশের চুয়াল্লিশতম রাজা ছিলেন।
মধুকর শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা জালিম শেখরের পুত্র ছিলেন। তিনি ১১০৭ খ্রিষ্টাব্দ হতে ১১৩৪ খ্রিষ্টাব্দ পর্য্যন্ত রাজ্য শাসন করেন। দুবরাজ শেখর ও নামক তার এক পুত্র ছিল।
দুবরাজ শেখর

দুবরাজ শেখর পঞ্চকোট রাজ্য শাসনকারী শেখর রাজবংশের পঁয়তাল্লিশতম রাজা ছিলেন।
দুবরাজ শেখর পঞ্চকোট রাজ্য শাসনকারী শেখর রাজবংশের চুয়াল্লিশতম রাজা মধুকর শেখরের পুত্র ছিলেন। তিনি ১১৩৪ খ্রিস্টাব্দ হতে ১১৫৬ খ্রিস্টাব্দ পর্য্যন্ত রাজ্য শাসন করেন। তিনি গড় পঞ্চকোট দুর্গ সংস্কার ও সুদৃঢ় করেন। নিরঞ্জন শেখর ও নামক তার এক পুত্র ছিল।
নিরঞ্জন শেখর

নিরঞ্জন শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা ছিলেন।
নিরঞ্জন শেখর পঞ্চকোট রাজ্য শাসনকারী শেখর রাজবংশের পঁয়তাল্লিশতম রাজা দুবরাজ শেখরের পুত্র ছিলেন। তিনি ১১৫৬ খ্রিষ্টাব্দ হতে ১১৭৯ খ্রিষ্টাব্দ পর্য্যন্ত রাজ্য শাসন করেন। দ্বিতীয় হরিশচন্দ্র শেখর ও খুদন শেখর নামক তার দুই পুত্র ছিল।
দ্বিতীয় হরিশচন্দ্র শেখর

দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা ছিলেন।
দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা নিরঞ্জন শেখরের জ্যেষ্ঠ পুত্র ছিলেন। তিনি ১১৭৯ খ্রিষ্টাব্দ হতে ১২২১ খ্রিষ্টাব্দ পর্য্যন্ত রাজ্য শাসন করেন। বিশ্বম্ভর শেখর নামক তার এক পুত্র ছিল।
সম্মোহন

সম্মোহন বা হিপনোসিস হল প্রস্তাবনা, তীব্র আবেগ ও কল্পনা শক্তি দ্বারা অন্যের মনকে প্রভাবিত করা এবং পরিচালনা করা।
এটি এক ধরনের চরম প্রস্তাবনা, শিথিলতা এবং তীব্রতার কল্পনা শক্তির দ্বারা একটি অস্বাভাবিক স্বপ্নায়ন মোহগ্রস্তের অবস্থার বৈশিষ্ট্য বর্ণনা করে। যা অনেকটা ঘুমের মত মনে হলে আসলে ঘুম নয়। কারণ বিষয়টি পুরো সময়জুড়ে সজাগ থাকে। অধিকাংশ সময় একে দিবা স্বপ্নের মত মনে হয়। অথবা কোন বই বা মুভিতে নিজেকে হারিয়ে ফেলার মত।
হিপনোসিস চলাকালে মস্তিষ্কের সচেতন অংশকে সাময়িকভাবে নিয়ন্ত্রণে নিয়ে ঐ ব্যক্তির বিক্ষিপ্ত চিন্তাগুলোকে কেন্দ্রীভূত করা হয় এবং তাকে রিলাক্স করার দিকে মনোনিবেশ করা হয়। যখন আমাদের মন কোন একটি দিকে নিবিষ্ট হয়, কেন্দ্রীভূত হয় তখনই আমরা শক্তি অনুভব করি।
প্রাচীন কাল থেকেই সম্মোহন বিদ্যা প্রচলিত রয়েছে মানব সমাজে। সে কালে এই বিদ্যাকে যাদুবিদ্যা বা অলৌকিক ক্ষমতা বলে মানুষ বিশ্বাস করত। অষ্টাদশ শতকে সম্মোহন বিদ্যার নামকরণ হয় ‘মেসমেরিজম্’। অষ্ট্রিয়ার ভিয়েনা শহরের ড. ফ্রাণ্ডস্ অ্যান্টন মেজমার সম্মোহন বিদ্যার চর্চা শুরু করেন। ফলে এর ব্যাপক প্রচার শুরু হয় এবং ডাক্তারবাবুর নামানুসারে সবাই একে ‘মেসমেরিজম্’ বলতে থাকে।
১৮৪০ সালে স্কটল্যান্ডের এক ড. জেমস ব্রেড নতুন নামকরণ করেন। গ্রিক শব্দে ঘুমের দেবতার নাম ‘হুপ্নস’ এই শব্দের অর্থ হল ঘুম। সম্মোহিত ব্যক্তি যে হেতু এক প্রকার ঘুমের ঘোরে কাজ করে যায় তাই ড. ব্রেড এই বিদ্যার নাম দিলেন ‘হিপনোটিজম’ এ নামই বর্তমানে প্রচলিত।
ব্রিটিশ মেডিক্যাল অ্যাসোসিয়েশন কর্তৃক নিযুক্ত একটি কমিটি বিস্তর অনুসন্ধানের পর রায় দেয় হিপনোটিজম একটি বিজ্ঞানসম্মত পদ্ধতি। এরপর যত দিন এগিয়েছে তাবড়-তাবড় চিকিৎসক-বিজ্ঞানীরা এই বিদ্যাটির বিষয়ে অত্যুৎসাহী হয়ে পড়েছেন। সেইসঙ্গে শুরু হয়েছে নিত্যনতুন গবেষণা। অতএব এটা বলার অপেক্ষা রাখেনা যে সম্মোহন বা হিপনোটিজম একটা বৈজ্ঞানিক পদ্ধতি। পৃথিবীতে অনেককিছুই যুক্তিযুক্ত ভাবে ঘটে কিন্তু মানুষের ঘটে সরাসরি সেই যুক্তি খুব সহজেই পৌছেনা বলেই সময় নিয়ে সেটা গবেষণা করে যুক্তি বের করে নয়ত, দৈব কোনকিছু বলে ছুড়ে ফেলে দেয়। জেনে রাখুন, হিপনোটাইজড সবাইকেই করানো সম্ভব। অনেকে মনে করেন, প্রবল ইচ্ছাশক্তিসম্পন্ন মানুষকে হিপনোটাইজ করা যায় না। এটি একটি ভ্রান্ত ধারণা। দেখা গেছে, মোটামুটিভাবে কোনো জনসংখ্যার ৯০ শতাংশকে হিপনোটাইজ করা যায়। বাকিদের ক্রমশ উপযুক্ত প্রশিক্ষণের মাধ্যমে হিপনোথেরাপিতে অভ্যস্ত করে তোলা যায়। হিপনোথেরাপি পদ্ধতি খুব সহজ।অবশ্য হিপনোথেরাপির আসল জোর মোটেই পদ্ধিতে নয়, সাজেশনে। হিপনোথেরাপির উদ্দেশ্য কাউকে হিপনোটাইজ করা নয়, রোগীকে তাঁর সমস্যা থেকে উদ্ধার করা। হিপনোথেরাপি হল “"প্রোগ্রামিং অফ সাবকনসাস মাইন্ড"”। এটা অনেক দ্রুত পদ্ধতি, যা কিনা সমস্যার মূলে সরাসরি হিট করতে পারে। তবে সাজেশন ঠিকঠাক না-হলে মনের প্রোগ্রামিংয়ে হয়ে যেতে পারে। কারও কারও ক্ষেত্রে একটা-দুটো অতিরিক্ত শব্দ গ্রহণ বা বর্জন সর্বনাশ ডেকে আনতে পারে। অতএব যথেষ্ট অভিজ্ঞ ও প্রশিক্ষিত হিপনোথেরাপিস্ট ছাড়া অন্য কারও কাছে থেরাপি নেওয়া উচিত নয়। বহু রকমের অসুখ-বিসুখ সারানো সম্ভব হিপনোথেরাপির মাধ্যমে। সারানো যায় বললে কম বলা হয়, বলা উচিত এক্কেবারে নির্মূল করা যায়, তাও বিনা ওষুধে।